Eesti Kirikute Nõukogu

Eesti Kirikute Nõukogu (lühend EKN) on Eesti kristlike kirikute ja koguduste liitude organisatsioon. Eesti Kirikute Nõukogusse kuuluvad: Eesti Evangeelne Luterlik Kirik Eesti Evangeeliumi Kristlaste ja Baptistide Koguduste Liit Eesti Metodisti Kirik Rooma-Katoliku Kiriku Apostellik Administratuur Eestis Eesti Kristlik Nelipühi Kirik Seitsmenda Päeva Adventistide Koguduste Eesti Liit Armeenia Apostliku Kiriku Eesti Püha Gregoriuse Kogudus Eesti Apostlik-Õigeusu Kirik Moskva Patriarhaadi Eesti Õigeusu Kirik Eesti Karismaatiline Episkopaalkirik 20. novembri 2022 seisuga on Eesti Kirikute Nõukogus ametis: Urmas Viilma - president Philippe Jourdan - asepresident, juhatuse liige Erki Tamm - asepresident, juhatuse liige Vilver Oras - täitevsekretär Tuulika Pikksaar - sekretär-assistent Kaisa Tamme - meediatöö projektijuht Triin Salmu - noortetöö projektijuht Heiki Haljasorg - haridustöö projektijuht Karmen Maikalu - eluväärtuste ja eetika projektijuht Eesti Kirikute Nõukogu asutati Kuremäel, Pühtitsa kloostris 16. veebruaril 1989. aastal. Asutamisotsusele kirjutasid alla Eesti Evangeelse Luterliku Kiriku poolt peapiiskop Kuno Pajula, Vene Õigeusu Kiriku Tallinna ja Eesti piiskopkonna poolt metropoliit Aleksius, Evangeeliumi Kristlaste Baptistide poolt vanempresbüter Ülo Meriloo, Eesti Metodisti Kiriku poolt superintendent Olav Pärnamets, Seitsmenda Päeva Advendistide poolt vanempresbüter Aarne Kriisk, Katoliku Kiriku poolt vaatlejana preester Rein Õunapuu. Katoliku kirik sai täisliikmeks 1994. aastal, 1990. aastatel lisandusid vaatlejaliikmetena Eesti Apostlik-Õigeusu Kirik, Armeenia Apostliku Kiriku Eesti Kogudus ja Eesti Kristlik Nelipühi Kirik; 2000. aastatel lisandus ka Eesti Karismaatiline Episkopaalkirik Eesti Kirikute Nõukogu presidendid on olnud 1989–1993 Kuno Pajula, 1993–2013 Einar Soone, 2013–2022 Andres Põder ja alates 2022. aastast Urmas Viilma. Täitevsekretäri ehk tegevjuhi ametit on pidanud 1996–2004 Eerik Jõks, 2004–2011 Tauno Teder (2009–2011 pikaajalises välislähetuses), 2009–2022 Ruudi Leinus (2009–2011 kohusetäitjana), alates 2022. aastast Vilver Oras. Eesti Kirikute Nõukogu on avaldanud seisukohad bioeetiliste küsimuste osas; homoseksuaalsuse suhtes; suhtumisest põgenike vastuvõtmisesse; avaldanud arvamust mitteabielulise kooselu ja selle õigusliku regulatsiooni suhtes ja raseduse katkestamise ja steriliseerimise seaduse muutmise kohta. Muuhulgas on Eesti Kirikute Nõukogu võtnud sõna ka religiooniõpetuse teemadel. 2012. aasta sügisel saatis EKN justiitsminister Kristen Michalile oma arvamuse kooseluseaduse eelnõu kohta, milles avaldas vastuseisu mitteabieluliste kooseluvormide abielusarnasele registreerimisele, kuna EKN-i hinnangul viiks see homoseksuaalsuse heakskiitmise ja propageerimise levikuni ühiskonnas: "Kirikute Nõukogu leiab, korrates juba varem väljendatud seisukohta, et homoseksuaalne eluviis on Kõigekõrgema palge ees patt selle mis tahes vormis. Pattu ega pahesid ei saa aga õigustada ega õiguslikult aktsepteerida." EKN korraldab regulaarseid religioonisotsioloogilisi uuringuid "Elust, usust ja usuelust" (1995, 2000, 2005-2006, 2010, 2015); viib läbi projekti Teeliste Kirikud; annab välja oikumeenilist aastapreemiat ning korraldab oikumeeniliste projektide konkursse. EKN on välja andnud oma tegevusega seotud raamatuid. "Armastame Loodu(s)t" 2020 "Armulaud Eesti Kirikute Nõukogu liikmeskirikutes", 2017 "Kuhu lähed, Maarjamaa? = Quo vadis, Terra Mariana?", 2016, toimetanud Eerik Jõks "Jätkusuutlik lastetöö koguduses : oikumeeniline lastetöö käsiraamat", 2012, toimetajad: Olga Schihalejev, Kaisa Kirikal "Astu alla rahva hulka : artikleid ja arutlusi Eesti elanikkonna vaimulaadist", 2012, toimetanud Eerik Jõks "Ristimine Eesti Kirikute Nõukogu liikmeskirikutes : kokkuvõte teoloogiakomisjoni ristimisteemalisest arutelust aastatel 2008-2010", 2011, toimetaja Tauno Teder ; eessõnad: Einar Soone, Eerik Jõks "Eesti Kirikute Nõukogu 20 : konverents ja jumalateenistus : 18. juuni 2009", 2009, toimetajad ja eessõna: Tauno Teder ja Ruudi Leinus "Eesti oikumeenia lugu", 2009, Riho Altnurme, Priit Rohtmets, Veiko Vihuri ... [jt.] "Autoriõiguse alused ja muusikateoste kasutamine", 2006, Heiki Pisuke Püha Rist : (poeem), 2005, Villem Ridala "Abort", 2005, John ja Barbara Willke "Oikumeeniline noortelaulik OIKU", 2003, tegevtoimetaja Mai-Liis Mäeväli "Eesti Kirikute Nõukogu asutamine". Originaali arhiivikoopia seisuga 26. november 2018. "Eesti Kirikute Nõukogu tähistab asutamise 25. aastapäeva". Eesti Kirik. 12.02.2014. Vaadatud 25.11.2018. Jaanus Plaat. "Kristlikud ja mittekristlikud usuühendused Eestis 1990. aastatel". Mäetagused. EKM rahvausundi ja meedia töörühm, EFI. Vaadatud 25.11.2018. "Eesti Kirikute Nõukogu liikmeskirikute bioeetilised seisukohad". Vaadatud 25.11.2018. "Seisukohavõtt homoseksuaalsuse küsimuses". Vaadatud 25.11.2018. "Suhtumisest põgenike vastuvõtmisesse". Vaadatud 25.11.2018. "Arvamus mitteabielulise kooselu ja selle õigusliku regulatsiooni suhtes". Vaadatud 25.11.2018. "Arvamus raseduse katkestamise ja steriliseerimise seaduse muutmise seaduse eelnõu kohta". Vaadatud 25.11.2018. "Kirikute Nõukogu: homoseksuaalsus on patt!" Õhtuleht, 1. oktoober 2012 Eesti Kirik, nr 45, 16 november 2011, lk 5 Saar Poll OÜ (15. juuni 2015). "Elust, usust ja usuelust 2015" (pdf). Vaadatud 30. novembril 2018. "Eesti Kirikute Nõukogu Oikumeenika töövaldkond". Originaali arhiivikoopia seisuga 30. november 2018. "e-kataloog ESTER". Otsing: Eesti Kirikute Nõukogu. Vaadatud 30.11.2018. Riho Saard "Võimu ja vaimu oikumeenia, Eesti Kirikute Nõukogu sünnilugu" – Tuna 2009, nr 1, lk 50–71 Riho Altnurme, Priit Rohtmets, Veiko Vihuri jt "Eesti oikumeenia lugu", 2009 Eesti Kirikute Nõukogu Eesti Kirikute Nõukogu Noortetöö Nõukogu